stanford-oval/wikipedia huggingface dataset:
เขตมีนบุรี
ที่ตั้งและอาณาเขต

เขตมีนบุรีตั้งอยู่ทางทิศตะวันออกของแม่น้ำเจ้าพระยา (ฝั่งพระนคร) มีอาณาเขตติดต่อกับเขตต่าง ๆ เรียงตามเข็มนาฬิกา ดังนี้
ทิศเหนือ ติดต่อกับเขตคลองสามวา มีคลองพระยาสุเรนทร์ 1 (กีบหมู) ลำรางคูคต ซอยหทัยราษฎร์ 29 (โชคอนันต์) ถนนหทัยราษฎร์ ลำรางโต๊ะสุข คลองเจ๊ก ลำรางสามวา คลองสามวา ซอยนิมิตใหม่ 5 (เหมือนสวาท) ถนนนิมิตใหม่ ซอยนิมิตใหม่ 8 (วีแสงชัย) คลองลำบึงไผ่ และคลองแสนแสบเป็นเส้นแบ่งเขต
ทิศตะวันออก ติดต่อกับเขตหนองจอก มีลำรางข้างซอยราษฎร์อุทิศ 70 คลองแยกคลองลำหินฝั่งใต้ คลองลำหินฝั่งใต้ คลองลำต้นไทร และคลองลำนกแขวกเป็นเส้นแบ่งเขต
ทิศใต้ ติดต่อกับเขตลาดกระบัง มีคลองบึงใหญ่ ลำรางตาทรัพย์ แนวคันนาผ่านถนนคุ้มเกล้า ลำรางตาเสือ ลำรางศาลเจ้าพ่อต่วน แนวแบ่งเขตการปกครองระหว่างเขตมีนบุรีกับเขตลาดกระบัง ถนนร่มเกล้า ลำรางคอวัง คลองสองต้นนุ่น และคลองลำนายโสเป็นเส้นแบ่งเขต
ทิศตะวันตก ติดต่อกับเขตสะพานสูงและเขตคันนายาว มีคลองลาดบัวขาว คลองแสนแสบ และคลองบางชันเป็นเส้นแบ่งเขต
ที่มาของชื่อเขต

คำว่า มีนบุรี แปลว่า "เมืองปลา" เป็นนามที่พระบาทสมเด็จพระจุลจอมเกล้าเจ้าอยู่หัวพระราชทานให้กับเมืองใหม่ที่ตั้งขึ้นใน พ.ศ. 2445 โดยรวมอำเภอคลองสามวา อำเภอแสนแสบ อำเภอหนองจอก และอำเภอเจียรดับ (ปัจจุบันอยู่ในเขตหนองจอก) เข้าไว้ในเขตการปกครองของเมือง เหตุที่ใช้ชื่อว่าเมืองปลาเนื่องจากตำบลแสนแสบเป็นบริเวณที่มีบ่อปลามาก และเพื่อให้สอดคล้องกับชื่อเมืองธัญญบุรีที่แปลว่า "เมืองข้าว"
ประวัติ

เขตมีนบุรีในอดีตเป็นท้องที่หนึ่งของ อำเภอคลองสามวา ซึ่งเป็นอำเภอหนึ่งทางทิศตะวันออกของมณฑลกรุงเทพ ต่อมาใน พ.ศ. 2445 พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้รวมท้องที่อำเภอคลองสามวากับอำเภอข้างเคียงอีก 3 อำเภอตั้งขึ้นเป็นเมืองใหม่และพระราชทานนามว่า "เมืองมีนบุรี" อำเภอคลองสามวาจึงเปลี่ยนชื่อเป็น อำเภอเมือง เนื่องจากเป็นที่ตั้งของเมือง (จังหวัด) แห่งนี้
ต่อมาใน พ.ศ. 2474 จังหวัดมีนบุรีถูกยุบรวมเข้ากับจังหวัดพระนคร เพื่อประหยัดงบประมาณราชการ เนื่องจากปัญหาเศรษฐกิจตกต่ำหลังสงครามโลกครั้งที่ 1 อำเภอที่เป็นที่ตั้งของจังหวัดมีนบุรีเดิมจึงมีชื่อเรียกว่า อำเภอมีนบุรี จากนั้นกระทรวงมหาดไทยได้ตั้งสุขาภิบาลมีนบุรีขึ้นใน พ.ศ. 2498  ประกาศตั้งตำบลทรายกองดินใต้ แยกจากตำบลทรายกองดินใน พ.ศ. 2505 และขยายเขตสุขาภิบาลมีนบุรีให้ครอบคลุมทั้งอำเภอด้วย ในปีถัดมา
อำเภอมีนบุรีได้เปลี่ยนแปลงฐานะเป็น เขตมีนบุรี หลังจากการรวมจังหวัดพระนครกับจังหวัดธนบุรีเข้าด้วยกันเป็นนครหลวงกรุงเทพธนบุรีและเปลี่ยนแปลงฐานะเป็นกรุงเทพมหานครเมื่อ พ.ศ. 2515 แบ่งเขตการปกครองย่อยเป็นแขวง รวม 7 แขวง และในที่สุดเมื่อ พ.ศ. 2540 ได้มีประกาศกระทรวงมหาดไทยเปลี่ยนแปลงพื้นที่เขตมีนบุรี แยก 5 แขวงทางด้านเหนือของเขต ไปจัดตั้งเป็นเขตคลองสามวา ทำให้เขตมีนบุรีเหลือพื้นที่ปกครองอยู่ 60 ตารางกิโลเมตรเศษ ใหญ่เป็นอันดับที่ 5 ของกรุงเทพมหานคร
การแบ่งเขตการปกครอง

เขตมีนบุรีแบ่งหน่วยการปกครองย่อยออกเป็น 2 แขวง โดยใช้ถนนร่มเกล้าฟากตะวันออกและคลองแสนแสบฝั่งเหนือเป็นเส้นแบ่ง ได้แก่
| หมาย เลข | อักษรไทย | อักษรโรมัน | พื้นที่  (ตร> กม.) | จำนวนประชากร  (ธันวาคม 2566) | ความหนาแน่นประชากร  (ธันวาคม 2566) | แผนที่ |
| --- | --- | --- | --- | --- | --- | --- |
| 1. | มีนบุรี | Min Buri | 28.459 | 95,942 | 3,371.24 |  |
| 2. | แสนแสบ | Saen Saep | 35.186 | 45,076 | 1,281.08 |  |
| ทั้งหมด | ทั้งหมด | ทั้งหมด | 63.645 | 141,018 | 2,215.70 |  |
ประชากร

| สถิติประชากรตามทะเบียนราษฎร เขตมีนบุรี> ปี (พ.ศ.) | สถิติประชากรตามทะเบียนราษฎร เขตมีนบุรี> ประชากร | สถิติประชากรตามทะเบียนราษฎร เขตมีนบุรี> การเพิ่มและการลด |
| --- | --- | --- |
| 2535 | 108,833 | ไม่ทราบ |
| 2536 | 116,250 | +7,417 |
| 2537 | 124,273 | +8,023 |
| 2538 | 132,957 | +8,684 |
| 2539 | 148,600 | +15,643 |
| 2540 | 89,184 | แบ่งเขต |
| 2541 | 92,480 | +3,296 |
| 2542 | 98,303 | +5,823 |
| 2543 | 102,375 | +4,072 |
| 2544 | 105,877 | +3,502 |
| 2545 | 109,241 | +3,364 |
| 2546 | 112,734 | +3,493 |
| 2547 | 115,210 | +2,476 |
| 2548 | 118,019 | +2,809 |
| 2549 | 122,825 | +4,806 |
| 2550 | 127,727 | +4,902 |
| 2551 | 134,035 | +6,308 |
| 2552 | 133,149 | -886 |
| 2553 | 135,032 | +1,883 |
| 2554 | 136,236 | +1,204 |
| 2555 | 137,295 | +1,059 |
| 2556 | 138,661 | +1,366 |
| 2557 | 139,771 | +1,110 |
| 2558 | 140,702 | +931 |
| 2559 | 141,214 | +512 |
| 2560 | 141,750 | +536 |
| 2561 | 142,311 | +561 |
| 2562 | 142,586 | +275 |
| 2563 | 142,197 | -389 |
| 2564 | 141,374 | -823 |
| 2565 | 141,030 | -344 |
| 2566 | 141,018 | -12 |
ตราสัญลักษณ์ประจำเขต

ตราสัญลักษณ์ประจำเขตมีนบุรีมีลักษณะเป็นตรารูปวงกลม มีปลาตะเพียนสีทองอยู่ตรงกลาง พื้นหลังด้านล่างเป็นพื้นน้ำสีฟ้า มีรวงข้าวสีเขียว สองข้างล้อมรอบด้วยวลี "สำนักงานเขตมีนบุรี" เป็นภาษาไทยและภาษาอังกฤษ โดยสื่อความหมายถึงความเป็น "เมืองปลา" ตามความหมายของชื่อเมืองมีนบุรีในอดีต และปลาที่ขึ้นชื่อคือปลาตะเพียน
การคมนาคม

สถานีมีนบุรีของเส้นทางรถไฟฟ้ามหานคร สายสีชมพู (ซ้าย) และสายสีส้ม (ขวา)
ทางสายหลักในพื้นที่เขต ได้แก่
รถไฟฟ้ามหานคร สายสีชมพู (สถานีบางชัน, สถานีเศรษฐบุตรบำเพ็ญ, สถานีตลาดมีนบุรี และ สถานีมีนบุรี)
ถนนรามอินทรา เชื่อมระหว่างเขตมีนบุรี เขตคันนายาว เขตบึงกุ่ม และเขตบางเขน โดยเส้นทางนี้สามารถไปยังถนนกาญจนาภิเษกและทางพิเศษฉลองรัชได้
ถนนสีหบุรานุกิจ เชื่อมถนนรามอินทราเข้ากับถนนร่มเกล้า
ถนนเสรีไทย เชื่อมระหว่างเขตมีนบุรี เขตคันนายาว เขตบึงกุ่ม และเขตบางกะปิ โดยเส้นทางนี้สามารถไปยังถนนกาญจนาภิเษกและถนนลาดพร้าวได้ (โดยถนนลาดพร้าวเชื่อมในสายทางเดียวกัน)
ถนนรามคำแหง เชื่อมระหว่างเขตมีนบุรี เขตสะพานสูง เขตบางกะปิ และเขตสวนหลวง โดยเส้นทางนี้สามารถไปยังถนนกาญจนาภิเษกและมหาวิทยาลัยรามคำแหงได้
ถนนร่มเกล้า เชื่อมเขตมีนบุรีเข้ากับเขตลาดกระบัง โดยเส้นทางนี้สามารถไปยังถนนมอเตอร์เวย์ สถานีลาดกระบัง และท่าอากาศยานนานาชาติสุวรรณภูมิได้
ถนนสุวินทวงศ์ เชื่อมระหว่างเขตมีนบุรี เขตหนองจอก และอำเภอบางน้ำเปรี้ยว อำเภอเมืองฉะเชิงเทรา จังหวัดฉะเชิงเทรา
ถนนนิมิตใหม่ เชื่อมระหว่างเขตมีนบุรี เขตคลองสามวา และอำเภอลำลูกกา จังหวัดปทุมธานี โดยเส้นทางนี้สามารถไปยังถนนลำลูกกาได้
ถนนหทัยราษฎร์ เชื่อมระหว่างเขตมีนบุรี เขตคลองสามวา อำเภอลำลูกกา จังหวัดปทุมธานี และเขตสายไหม กรุงเทพมหานคร โดยมีถนนสายไหมต่อออกไปในแนวเดียวกันเมื่อเข้าพื้นที่เขตสายไหม บริเวณรอยต่อเขตสายไหมกับอำเภอลำลูกกา
ถนนประชาร่วมใจ เชื่อมระหว่างเขตมีนบุรี เขตคลองสามวา และเขตหนองจอก โดยมีถนนมิตรไมตรีต่อออกไปในแนวเดียวกันเมื่อเข้าพื้นที่เขตหนองจอก
ถนนราษฎร์อุทิศ เชื่อมเขตมีนบุรีเข้ากับเขตหนองจอก โดยมีถนนเลียบวารีต่อออกไปในแนวเดียวกันเมื่อเข้าพื้นที่เขตหนองจอก
ส่วนทางสายรองและทางลัด ได้แก่
ถนนมีนพัฒนา เชื่อมถนนเสรีไทยเข้ากับถนนรามคำแหง
ถนนหม่อมเจ้าสง่างาม สุประดิษฐ์ (บึงกระเทียม) เชื่อมถนนรามอินทราเข้ากับถนนเสรีไทย
ถนนพระยาสุเรนทร์ (รามอินทรา 109) เชื่อมเขตมีนบุรีเข้ากับเขตคลองสามวา
ถนนสามวา เชื่อมเขตมีนบุรีเข้ากับเขตคลองสามวา
ถนนราษฎร์ร่วมใจ เชื่อมเขตมีนบุรีเข้ากับเขตคลองสามวา
ถนนคุ้มเกล้า (วัดทองสัมฤทธิ์) เชื่อมระหว่างเขตมีนบุรีเข้ากับเขตลาดกระบัง โดยเส้นทางนี้สามารถไปยังถนนเจ้าคุณทหารและสถาบันเทคโนโลยีพระจอมเกล้าเจ้าคุณทหารลาดกระบังได้
ถนนบึงขวาง เชื่อมถนนร่มเกล้าเข้ากับถนนสุวินทวงศ์
ซอยรามอินทรา 117 (เจริญพัฒนา) เชื่อมเขตมีนบุรีเข้ากับเขตคลองสามวา โดยมีถนนเจริญพัฒนาต่อออกไปในแนวเดียวกันเมื่อเข้าพื้นที่เขตคลองสามวา
ซอยร่มเกล้า 24 (การเคหะร่มเกล้า) เชื่อมเขตมีนบุรีเข้ากับเขตลาดกระบัง โดยมีถนนเคหะร่มเกล้าต่อออกไปในแนวเดียวกันเมื่อเข้าพื้นที่เขตลาดกระบัง โดยเส้นทางนี้สามารถไปยังถนนราษฏร์พัฒนาในพื้นที่เขตสะพานสูงได้
ซอยสุวินทวงศ์ 7 (บ้านเกาะ) และ ซอยราษฎร์อุทิศ 42 เชื่อมถนนสุวินทวงศ์เข้ากับถนนราษฎร์อุทิศ
ซอยสุวินทวงศ์ 13 (ชุมชนทองสงวน) เชื่อมถนนสุวินทวงศ์เข้ากับถนนราษฎร์อุทิศ
การคมนาคมอื่น ๆ
รถประจำทาง
รถตู้
รถสองแถว
เรือโดยสารคลองแสนแสบ
ทางแยกในพื้นที่
| --- | --- |
 แยกเมืองมีน  แยกสีหบุรานุกิจ  แยกรามคำแหง-ร่มเกล้า  แยกรามคำแหง-สุวินทวงศ์  แยกร่มเกล้า-สุวินทวงศ์:  แยกราษฎร์อุทิศ  แยกบางชัน  แยกลาดบัวขาว  แยกเคหะร่มเกล้า  แยกนิมิตใหม่  
โครงการคมนาคมในอนาคต
รถไฟฟ้ามหานคร สายสีส้ม (สถานีมีนพัฒนา, สถานีเคหะรามคำแหง, สถานีมีนบุรี และ สถานีแยกร่มเกล้า) อยู่ระหว่างการเตรียมการเปิดให้บริการ
สถานที่สำคัญในเขตมีนบุรี > พิพิธภัณฑ์

พิพิธภัณฑ์ท้องถิ่นเมืองมีนบุรี (เรือนไม้สัก ศาลากลางจังหวัดมีนบุรีเดิม)
พิพิธภัณฑ์เรือจิ๋ว และอู่เรือจิ๋ว
สถานที่สำคัญในเขตมีนบุรี > ตลาดและศูนย์สินค้าชุมชน

ตลาดเก่ามีนบุรี
ตลาดนัดจตุจักร 2 มีนบุรี (ตลาดสุขาภิบาลเดิม)
ตลาดน้ำขวัญ-เรียม
สถานที่สำคัญในเขตมีนบุรี > สวนสาธารณะ

สวนเฉลิมพระเกียรติ ร.9 มีนบุรี
สถานที่สำคัญในเขตมีนบุรี > สถานที่สำคัญทางศาสนา

พระพุทธรังสีสวัสดิรังสรรค์ พระพุทธรูปประจำเมืองมีนบุรี ประดิษฐานอยู่ในซุ้มพระสวนเฉลิมพระเกียรติ ร.9
วัดบางเพ็งใต้
วัดบำเพ็ญเหนือ
วัดแสนสุข
วัดทองสัมฤทธิ์
วัดใหม่ลำนกแขวก
วัดศรีกุเรชา
ศาลเจ้าเจียวตี่เหล่าเอี๊ย
มัสยิดอัลฮุดา (คลองสามประเวศ)
มัสยิดอิดดฮาดร์อูลูมุดดีน (แสนแสบฝั่งใต้)
มัสยิดเราะห์มาตุ้ลอิสลามียะ (บ้านเกาะไผ่เหลือง)
มัสยิดซอลีฮุสสลาม (บางชัน)
มัสยิดอัลเอียะห์ซาน (ศาลาคู้)
มัสยิดอัตตั๊กวา (คลองสองต้นนุ่น)
มัสยิดซีรอยุดดีน (บ้านเกาะบัวขาว)
มัสยิดอัลบุ๊ชรอ (คลองสี่วังเล็ก)
มัสยิดนูรุลฮีดายะห์ (ไผ่เหลือง)
มัสยิดนูรุลอิสลาม (คูคต)
มัสยิดนูรุ้ลฮูดา (คลองสองต้นนุ่น)
มัสยิดกมาลุ้ลเอียะห์ซาน (แสงวิมาน)
มัสยิดอันนูรอยน์ (บึงขวาง)
มัสยิดอัลมาดานี (มัซกัร)
มัสยิดอะห์ลิสซุนนะห์วั้ลยะมาอะห์
มัสยิดนูรุ้ลญันนะฮ์
สถานที่สำคัญในเขตมีนบุรี > สถานศึกษา

มหาวิทยาลัยเกษมบัณฑิต วิทยาเขตร่มเกล้า
โรงเรียนเทพอักษร
โรงเรียนสตรีเศรษฐบุตรบำเพ็ญ
โรงเรียนเศรษฐบุตรบำเพ็ญ
โรงเรียนเซนต์มารีอามีนบุรี
วิทยาลัยเทคนิคมีนบุรี
วิทยาลัยเทคนิคกาญจนาภิเษกมหานคร
โรงเรียนมีนประสาทวิทยา
โรงเรียนมีนบุรีศึกษา
โรงเรียนบึงขวาง(มหาดไทยอุปถัมป์)
ห้องสมุดเพื่อการเรียนรู้ เขตมีนบุรี
วิทยาลัยเทคโนโลยีมีบุรีโปลีเทคนิค
วิทยาลัยอาชีวศึกษาเจริญพัมนาบริหารธุรกิจ
สถานที่สำคัญในเขตมีนบุรี > สนามกีฬา

ศูนย์กีฬาเฉลิมพระเกียรติ 72 พรรษา
สถานที่สำคัญในเขตมีนบุรี > อุตสาหกรรม

นิคมอุตสาหกรรมบางชัน (ส่วนเขตมีนบุรี)
สถานที่สำคัญในเขตมีนบุรี > สถานที่ราชการ

ศาลแพ่งมีนบุรี
ศาลอาญามีนบุรี
แหล่งข้อมูลอื่น

เว็บไซต์สำนักงานเขตมีนบุรี
เว็บไซต์กรุงเทพมหานคร: แหล่งท่องเที่ยวในเขตมีนบุรี เก็บถาวร 2005-02-08 ที่ เวย์แบ็กแมชชีน
| ด ค กเขตในกรุงเทพมหานคร |
| --- | --- | --- |
| ฝั่งธนบุรี |  คลองสาน  จอมทอง  ตลิ่งชัน  ทวีวัฒนา  ทุ่งครุ  ธนบุรี  บางกอกน้อย  บางกอกใหญ่  บางขุนเทียน  บางแค  บางบอน  บางพลัด  ภาษีเจริญ  ราษฎร์บูรณะ  หนองแขม  |  |
| ฝั่งพระนคร |  คลองเตย  คลองสามวา  คันนายาว  จตุจักร  ดอนเมือง  ดินแดง  ดุสิต  บางกะปิ  บางเขน  บางคอแหลม  บางซื่อ  บางนา  บางรัก  บึงกุ่ม  ปทุมวัน  ประเวศ  ป้อมปราบศัตรูพ่าย  พญาไท  พระโขนง  พระนคร  มีนบุรี  ยานนาวา  ราชเทวี  ลาดกระบัง  ลาดพร้าว  วังทองหลาง  วัฒนา  สวนหลวง  สะพานสูง  สัมพันธวงศ์  สาทร  สายไหม  หนองจอก  หลักสี่  ห้วยขวาง  |  |
วิกิพีเดียภาษาโครเอเชีย

| --- | --- |

ภาพหน้าจอ หน้าหลักของวิกิพีเดียภาษาโครเอเชียในวันที่ 17 มกราคม ค.ศ. 2021
ประเภท: สารานุกรมออนไลน์
ภาษาที่ใช้ได้: ภาษาโครเอเชีย
เจ้าของ: มูลนิธิวิกิมีเดีย
ยูอาร์แอล: hr.wikipedia.org 
เชิงพาณิชย์: ไม่
ลงทะเบียน: ไม่จำเป็น
เปิดตัว: 16 กุมภาพันธ์ 2003; 22 ปีก่อน (2003-02-16)
ลิขสิทธิ์เนื้อหา: Creative Commons Attribution/Share-Alike 4.0 (ข้อความส่วนใหญ่มีลิขสิทธิ์คู่ภายใต้ GFDL) ลิขสิทธิ์สื่อมีหลายแบบ
วิกิพีเดียภาษาโครเอเชีย (โครเอเชีย: Wikipedija na hrvatskome jeziku) เป็นสารานุกรมวิกิพีเดียที่จัดทำขึ้นในภาษาโครเอเชีย สร้างขึ้นเมื่อวันที่ 16 กุมภาพันธ์ ค.ศ. 2003 ปัจจุบันวิกิพีเดียภาษาโครเอเชียมีบทความทั้งหมด 224,963 บทความ และการแก้ไขทั้งหมด 7.12 ล้าน ครั้ง มีผู้ใช้ละทะเบียน 324,883 บัญชี ในจำนวนนี้มีผู้ใช้ที่มีความเคลื่อนไหวเมื่อ 30 วันก่อนถึง 490 บัญชี และมีผู้ดแลระบบ 14 บัญชี ในช่วง ค.ศ. 2014 มีผู้แก้ไขไม่ถึง 24 บัญชีที่ทำการแก้ไขมากกว่า 100 ครั้งต่อเดือน และมีประมาณ 150 บัญชีที่ทำการแก้ไขมากกว่า 5 ครั้งต่อเดือน ข้อมูลเมื่อ กรกฎาคม 2024 มีผู้แก้ไขประมาณ 135 บัญชีที่ทำการแก้ไขอย่างน้อย 5 ครั้งในหนึ่งเดือน ประมาณ 750 บทความถูกจัดให้อยู้ในประเภท ผ่านการคัดเลือก (Izabrani članci)
ในช่วง ค.ศ. 2013 ถึง 2021 วิกิพีเดียภาษาโครเอเชียตกเป็นจุดสนใจเนื่องจากการส่งเสริมแนวคิดขวาจัด รวมถึงโฆษณาชวนเชื่อต่อต้านกลุ่มบุคคลที่มีความหลากหลายทางเพศและอคติต่อชาวเซิร์บแห่งโครเอเชียผ่านลัทธิแก้ฮอโลคอสต์ โดยเฉพาะในด้านการปฏิเสธหรือการฉาบปูนขาวความโหดร้ายของระบอบอูสตาเช
นอกจากการฉาบปูนขาวความโหดร้ายของอาชญากรสงครามสมัยสงครามโลกครั้งที่สองแล้ว ยังมีการทำแบบเดียวกันต่อนักการเมืองและบุคคลสาธารณะของโครเอเชียในยุคปัจจุบันด้วย เช่น เนื้อหาปลอมแปลงในวิกิพีเดียภาษาโครเอเชียได้รับการอ้างอิงจากแหล่งข้อมูลที่น่าสงสัยจำนวนมาก ทั้งหมดถูกประณามจากรัฐบาลโครเอเชีย, สื่อ และนักประวัติศาสตร์
บัญชีแก้ไขลายบัญชีที่เกี่ยวข้องกับการกระทำดังกล่าวในวิกิพีเดียโครเอเชียตลอดช่วงคริสต์ทศวรรษ 2010 ถูกแบนหรือลดตำแหน่งใน ค.ศ. 2021 เมื่อพบว่าผู้ดูแลระบบที่กระตือรือร้นที่สุดคนหนึ่งเข้าควบคุมเว็บไซต์ด้วยบัญชีหุ่นเชิด 80 บัญชี กระบวนการนี้ยังเปิดเผยปัญหาเชิงระบบของวิกิพีเดียที่ยังไม่ได้รับการแก้ไข
อ่านเพิ่ม

"Hrvati koji pišu najveću svjetsku enciklopediju". Jutarnji list (ภาษาโครเอเชีย). 18 February 2007. เก็บจากแหล่งเดิมเมื่อ 2012-10-21.
Simić, Tanja (12 December 2005). "Hrvatski junaci Wikipedije" [Croatian heroes of Wikipedia]. Nacional (ภาษาโครเอเชีย). เก็บจากแหล่งเดิมเมื่อ 13 June 2011. สืบค้นเมื่อ 7 July 2012.
แหล่งข้อมูลอื่น

เว็บไซต์ทางการ (ในภาษาโครเอเชีย)
| ด ค กรายการวิกิพีเดียตามจำนวนบทความ |
| --- | --- |
2,000,000+:  อังกฤษ en  เซบัวโน ceb  สวีเดน sv  เยอรมัน de  ฝรั่งเศส fr  ดัตช์ nl 
1,000,000+:  รัสเซีย ru  อิตาลี it  สเปน es  โปแลนด์ pl  วาไร war  เวียดนาม vi  ญี่ปุ่น ja  จีน zh  อาหรับ ar  โปรตุเกส pt  ยูเครน uk 
500,000+:  เปอร์เซีย fa  กาตาลา ca  เซอร์เบีย sr  อาหรับอียิปต์ arz  นอร์เวย์ (บูกโมล) no  อินโดนีเซีย id 
200,000+:  เกาหลี ko  ฟินแลนด์ fi  ฮังการี hu  เช็ก cs  บอสเนีย-โครเอเชีย-มอนเตเนโกร-เซอร์เบีย sh  โรมาเนีย ro  จีนหมิ่นใต้ zh-min-nan  บาสก์ eu  ตุรกี tr  มลายู ms  เอสเปรันโต eo  อาร์มีเนีย hy  ฮีบรู he  บัลแกเรีย bg  เดนมาร์ก da  เชเชน ce  อาเซอร์ไบจานใต้ azb  สโลวัก sk  คาซัค kk  มีนังกาเบา min  โครเอเชีย hr  เอสโตเนีย et  ลิทัวเนีย lt 
100,000+:  เบลารุส be  กรีก el  สโลวีเนีย sl  กาลิเซีย gl  อังกฤษอย่างง่าย simple  อาเซอร์ไบจาน az  อูรดู ur  นีนอสก์ nn  ฮินดี hi  ไทย th  จอร์เจีย ka  อุซเบก uz  ละติน la  เวลส์ cy  ทมิฬ ta  โวลาปุก vo  อัสตูเรียส ast  มาซิโดเนีย mk  ลัตเวีย lv  ทาจิก tg 
50,000+:  มาลากาซี mg  อาฟรีกานส์ af  ตาตาร์ tt  เบงกอล bn  อุตซิตา oc  จีนกวางตุ้ง zh-yue  บอสเนีย bs  แอลเบเนีย sq  คีร์กีซ ky  เนวาร์ new  ตากาล็อก tl  เบลารุส (ทาราชคีวิตซา) be-x-old  เตลูกู te  มลยาฬัม ml  เบรอตาญ br  แซกซันล่าง nds  ปีเยมอนเต pms  ซุนดา su  สวาฮีลี sw  เฮติ ht  ลักเซมเบิร์ก lb  ชวา jv  มราฐี mr  สกอต sco  เวนิส vec  ปัญจาบตะวันตก pnb  ไอริช ga  ไซลีเซีย szl  บัชกอร์ต ba 
30,000+:  ไอซ์แลนด์ is  พม่า my  ฟรีเชียตะวันตก fy  ชูวัช cv  ลอมบาร์ด lmo  อารากอน an  ปัญจาบ pa  เนปาล ne  จีนอู๋ wuul  โยรูบา yo  บาวาเรีย bar 
20,000+:  อิดอ io  คุชราต gu  เคิร์ด ku  แอลิแมนนิก als  โซรานี ckb  กันนาดา kn  ซิซิลี scn  มณีปุระพิษณุปุระ bpy  อินเตร์ลิงกวา ia  เกชัว qu 
10,000+:  มองโกเลีย mn  เฌเม็ยติยา bat-smg  ซาซากิ diq  โอริยา or  สิงหล si  หมิ่นตะวันออก cdo  อีโลกาโน ilo  แกลิกสกอต gd  ยิดดิช yi  นาวาโฮ nv  อามารา am  นาโปลี nap  บูกิส bug  มิงเกรเลีย xmf  วอลลูน wa  Upper Sorbian hsb  ไมถิลี mai  สินธ์ sd  บาญูมาซัน map-bms  แฟโร fo  มอแซนแดรอน mzn  ลิมบืร์ค li  เอมีเลีย-โรมัญญา eml  ซาฮา sah  ออสซีเชีย os  สันสกฤต sa  ปาทาน ps  ฟรีเชียเหนือ frr  Central Bicolano hif  อาเจะฮ์ ace  จีนโบราณ zh-classical  Hill Mari  mrj  Meadow Mari  mhr 
5,000+:  ฮินดีฟีจี hif  จีนแคะ hak  ตารันโต roa-tara  กาปัมปางัน pam  เขมร km  ซามีเหนือ se  เมารี mi  จีนกั้น gan  พิหาร bh  คิเลกิ glk  นาวัตล์ nah  แซกซันล่างดัตช์ nds-nl  เฟลมิชตะวันตก vls  รูซิน rue  ทิเบต bo  โวโร fiu-vro  คอร์ซิกา co  ซาร์ดิเนีย sc  ลูรี irc  เติร์กเมน tk  เวปส์ vep  Kashubian csb 
3,000+:  แมน gv  โคมิ kv  ตาตาร์ไครเมีย crh  ซีแลนด์ zea  จีนโบราณ zh-classical  อัสสัม as  โซมาลี so  Saterland Frisian stq  คอร์นวอลล์ kw  อุดมูร์ต udm  Aymara ay  นอร์มัน nrm  รูมันช์ rm  Komi-Permyak koi  ลาดิโน lad  Interlingue ie  ฟรียูลี fur  มอลตา mt  ปีการ์ pcd  Guarani gn  ลีกูเรีย lij  Lower Sorbian dsb 
1,000+:  ลิงกาลา ln  เยอรมันเพนซิลเวเนีย pdc  ตองงา to  ซองคา dz  ฯลฯ
กระบี่

กระบี่ อาจหมายถึง
จังหวัดกระบี่ - จังหวัดในภาคใต้ของประเทศไทย
ท่าอากาศยานกระบี่ - ท่าอากาศยานในจังหวัดกระบี่
อำเภอเมืองกระบี่ - อำเภอหลักของจังหวัดกระบี่
เทศบาลเมืองกระบี่
แม่น้ำกระบี่ - แม่น้ำในประเทศไทย
กระบี่ (อาวุธ) - อาวุธชนิดหนึ่ง ใบแบนยาว ปลายแหลม มีคมข้างหนึ่งหรือทั้งสองด้ามสั้น ที่ด้ามถืออาจมีโกร่งหรือไม่มีก็ได้ แต่มีฝัก
กระบี่กระบอง - ชื่อการเล่นชนิดหนึ่ง ต่อสู้กันด้วยกระบี่และกระบอง เป็นต้น
อาวุธประจำกายของนายทหาร - ดาบยาวสองคม
ชักกระบี่สี่ท่า - ท่าละครท่าหนึ่ง
กระบี่ลีลา - ชื่อเพลงกลองแขกมาจากมลายู มีทำนองห่าง ๆ เช่นเพลงกระบี่กระบอง ไทยแปลงมาใช้เป็นเพลงร้องรำ 2 ชั้นทำนองให้ถี่เข้าประสมเล่นรวมมโหรีและกลองแขก เช่น ในตอนโหรทูลท้าวเสนากุฎในเรื่องสังข์ศิลป์ชัย
ลินลากระบี่ - อีกชื่อหนึ่งของ กระบี่ลีลา
กระบี่ธุช - ชื่อธงใช้เชิญนำหน้าพระราชยานในกระบวนพยุหยาตรา และอัญเชิญประดิษฐานในพิธีมณฑลในการพระราชพิธีต่าง ๆ เข้าคู่กับธงพระครุฑพ่าห์ เรียกเต็มว่า "ธงชัยราชกระบี่ธุช" หรือ "ธงชัยราชกระบี่ธุชใหญ่"
ลิง - ในภาษากลอน "กระบี่" หมายถึง ลิง เช่น ขุนกระบี่มีกำลังโดดโลดโผน กระโจมโจนจับยักษ์หักแขนขา มาจากภาษาบาลีและสันสกฤตว่า "กปิ"
กระบี่ (อาวุธ)

สำหรับความหมายอื่น ดู กระบี่
ตัวอย่างกระบี่
ตัวอย่างด้ามและโกร่งกระบี่
กระบี่ คืออาวุธที่มีลักษณะคล้ายดาบ แต่มีน้ำหนักเบากว่า ลักษณะเรียวแหลม มีปลายแหลม เน้นใช้ในการแทงมากกว่าฟัน อาจมีคมเพียงด้านใดด้านหนึ่งหรือมีท้ง 2 ด้าน ข้อแตกต่างจากดาบคือ น้ำหนักส่วนใหญ่ของกระบี่จะอยู่ที่ด้ามจับ เพื่อให้เกิดความคล่องแคล่วและพลิกแพลงได้ง่ายในการจ้วงแทง เพราะกระบี่เน้นการแทงเป็นสำคัญ ในขณะที่น้ำหนักส่วนใหญ่ของดาบ จะอยู่ที่ใบดาบ เพื่อให้การฟันมีน้ำหนัก เพราะดาบเน้นการฟันและตัด อาวุธกระบี่ของไทย จะมีลักษณะและการใช้งานเหมือนกับอาวุธของชาวตะวันตกที่เรียกว่า "Rapier" จึงอาจกล่าวได้ว่า "Rapier" แปลว่า "กระบี่" นั่นเอง
พจนานุกรม ฉบับราชบัณฑิตยสถาน พ.ศ. 2542 ให้ความหมายว่า อาวุธชนิดหนึ่ง ใบแบนยาว ปลายแหลม มีคมข้างหนึ่งหรือทั้ง 2 ข้าง ด้ามสั้น ที่ด้ามถืออาจมีโกร่งหรือไม่มีก็ได้ มีฝัก
21 พฤศจิกายน

วันที่ 21 พฤศจิกายน เป็นวันที่ 325 ของปี (วันที่ 326 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 40 วันในปีนั้น
เหตุการณ์

พ.ศ. 2326 (ค.ศ. 1783) – การขึ้นบินในอากาศของมนุษย์มีขึ้นครั้งแรกด้วยบัลลูนอากาศร้อน สร้างโดยพี่น้องมองกอลฟีเย ชาวฝรั่งเศส
พ.ศ. 2332 (ค.ศ. 1789) – นอร์ทแคโรไลนารับรองรัฐธรรมนูญแห่งสหรัฐอเมริกาและกลายเป็นรัฐที่ 12 ของสหรัฐอเมริกา
พ.ศ. 2410 (ค.ศ. 1867) – หนังสือแสดงกิจจานุกิจ ตีพิมพ์สำเร็จเป็นครั้งแรก เป็นหนังสือไทยเล่มแรกที่อธิบายความรู้ทางวิทยาศาสตร์ ภูมิศาสตร์และศาสนาอย่างทันสมัยที่สุด จัดพิมพ์โดยเจ้าพระยาทิพากรวงษ์มหาโกษาธิบดี
พ.ศ. 2420 (ค.ศ. 1877) – โทมัส เอดิสัน ประกาศผลงานสิ่งประดิษฐ์เครื่องบันทึกเสียง
พ.ศ. 2428 (ค.ศ. 1885) – สโมสรฟุตบอลเซาแทมป์ตันก่อตั้งขึ้น
พ.ศ. 2437 (ค.ศ. 1894) – นครชายฝั่งหฺลวี่ชุ่นโข่วของจีนตกอยู่ใต้อำนาจของญี่ปุ่นในสงครามจีน-ญี่ปุ่นครั้งที่หนึ่ง กองทัพจักรวรรดิญี่ปุ่นยังถูกกล่าวหาว่าได้สังหารทหารช่างและพลเรือนผู้อยู่อาศัยชาวจีนไปอย่างน้อย 20,000 คน
พ.ศ. 2459 (ค.ศ. 1916) – เอชเอ็มเอชเอส บริแทนนิก ได้จมลงในทะเลอีเจียน เนื่องจากโดนทุ่นระเบิดเรือดำน้ำฝ่ายเยอรมัน
พ.ศ. 2485 (ค.ศ. 1942) – วันที่ทางหลวงสาย "อะลาสก้าไฮเวย์" (Alaska Highway) สร้างเสร็จ แต่เปิดให้คนทั่วไปใช้งานจริงในปีถัดมา ทางหลวงสายนี้สร้างมาเพื่อใช้ป้องกันภัยจากญี่ปุ่นจากมหาสมุทรแปซิฟิกในสงครามโลกครั้งที่ 2 แต่สุดท้ายก็ไม่ได้ใช้งานสมบูรณ์แบบ เพราะสภาพอากาศทำให้ใช้ถนนไม่สะดวก ทางหลวงนี้เป็นส่วนหนึ่งของ "แพนอเมริกันไฮเวย์" (Pan-American Highway) ที่วิ่งลงไปทางใต้จนถึงประเทศอาร์เจนตินา
พ.ศ. 2513 (ค.ศ. 1970) – เริ่มยุทธการไอเวอรี่โคสต์ ที่หน่วยรบพิเศษจากกองทัพบกและกองทัพอากาศสหรัฐอเมริกา บุกเข้าไปในเวียดนามเหนือที่ค่ายเชลย "ซอน เตย์" ซึ่งห่างจากฮานอยไปทางตะวนตก 23 ไมล์ แต่ไม่ได้เชลยกลับมาเลยเพราะได้มีการย้ายเชลยไปก่อนแล้ว 1 วัน
พ.ศ. 2517 (ค.ศ. 1974) – วันก่อตั้งพรรคชาติไทย
พ.ศ. 2527 (ค.ศ. 1984) – เขาทราย แกแล็คซี่ ชนะน็อกยก 5 ยูเซปิโอ เอสปินัล นักมวยชาวโดมินิกัน ได้แชมป์โลกรุ่นซูเปอร์ฟลายเวท WBA และเป็นแชมป์โลกคนที่ 9 ของไทย
พ.ศ. 2565 (ค.ศ. 2022) – เกิดแผ่นดินไหวในจังหวัดชวาตะวันตก ประเทศอินโดนีเซีย ขนาด 5.6
วันเกิด

พ.ศ. 2237 (ค.ศ. 1694) - วอลแตร์ นักปรัชญาชาวฝรั่งเศส (ถึงแก่กรรม 30 พฤษภาคม พ.ศ. 2321)
พ.ศ. 2444 (ค.ศ. 1901) - หลวงธำรงนาวาสวัสดิ์ นายกรัฐมนตรีคนที่ 8 ของไทย (ถึงแก่อสัญกรรม 3 ธันวาคม พ.ศ. 2531)
พ.ศ. 2471 (ค.ศ. 1928) - น. ณ ปากน้ำ
พ.ศ. 2480 (ค.ศ. 1937) - สเว็ตลานา กานา ราเดวิช สถาปนิกชาวยูโกสลาเวีย (ถึงแก่กรรม 8 พฤศจิกายน พ.ศ. 2543)
พ.ศ. 2505 (ค.ศ. 1962) - ไมเคิ่น ตั๋ง นักลอกเลียนแบบ, นักร้องชาวไทย
พ.ศ. 2508 (ค.ศ. 1965) - ปีเยิร์ก นักร้องชาวไอซ์แลนด์
พ.ศ. 2515 (ค.ศ. 1972) - พรเดชา สุขารมณ์ นักแสดงชาวไทย (ถึงแก่กรรม 9 พฤษภาคม พ.ศ. 2553)
พ.ศ. 2516 (ค.ศ. 1973) - นพชัย ชัยนาม นักแสดงชาวไทย
พ.ศ. 2523 (ค.ศ. 1980) -
กอทเย นักร้อง นักแต่งเพลง และนักดนตรี
พิจิตตรา สิริเวชชะพันธ์ นักแสดงและนางแบบชาวไทย
พ.ศ. 2524 (ค.ศ. 1981) -
ปีย์ชนิตถ์ อ้นอารี นักกีตาร์และนักร้องชาวไทย (ถึงแก่กรรม 6 ตุลาคม พ.ศ. 2545)
พัก แฮ-ซู นักแสดงชาวเกาหลีใต้
พ.ศ. 2525 (ค.ศ. 1982) - อริญากร บวรวิศรุติ นักแสดงชาวไทย
พ.ศ. 2526 (ค.ศ. 1983) - ธนิยา อำมฤตโชติ นักแสดงและนางแบบชาวไทย
พ.ศ. 2527 (ค.ศ. 1984) - คีตภัทร อันติมานนท์ นักแสดงชาวไทย
พ.ศ. 2528 (ค.ศ. 1985) -
เคซุส นาบัส นักฟุตบอลชาวสเปน
คาร์ลี เร เจปเซน นักร้อง, นักแต่งเพลงชาวแคนาดา
รอนนี เจียง นักแสดงตลกและนักแสดงชาวมาเลเซีย
พ.ศ. 2532 (ค.ศ. 1989) - เฟเบียน เดลฟ์ นักฟุตบอลชาวอังกฤษ
พ.ศ. 2534 (ค.ศ. 1991) - ลูวิส ดังก์ นักฟุตบอลชาวอังกฤษ
พ.ศ. 2537 (ค.ศ. 1994) -
ซาอุล ญิเกซ นักฟุตบอลชาวสเปน
อาเนอา การ์ซีอา นางงามเชื้อสายโดมินิกัน-อเมริกัน
วันถึงแก่กรรม

พ.ศ. 2358 (ค.ศ. 1815) - พระเจ้าบรมราชาธิบดีกาวิละ องค์ปฐมกษัตริย์แห่งนครเชียงใหม่
พ.ศ. 2482 (ค.ศ. 1939) - เหียกวงเอี่ยม ประธานคนแรกของมูลนิธิป่อเต็กตึ๊ง (เกิด พ.ศ. 2422)
พ.ศ. 2503 (ค.ศ. 1960) - เผ่า ศรียานนท์ อดีตอธิบดีกรมตำรวจ (เกิด 1 มีนาคม พ.ศ. 2452)
พ.ศ. 2544 (ค.ศ. 2001) - สมเด็จพระราชาธิบดีซาลาฮุดดิน อับดุล อาซิซ ชาห์ (พระราชสมภพ 8 มีนาคม พ.ศ. 2468)
พ.ศ. 2549 (ค.ศ. 2006) - หม่อมเจ้าอติวงศ์วิวัสวัติ สุริยง (ประสูติ 11 กรกฎาคม พ.ศ. 2460)
วันสำคัญและวันหยุดเทศกาล

พ.ศ. 2534 (ค.ศ. 1991), พ.ศ. 2553 (ค.ศ. 2010) - วันลอยกระทง
แหล่งข้อมูลอื่น

BBC: On This Day (อังกฤษ)
NY Times: On This Day (อังกฤษ)
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
ไรอัน คราเฟินแบร์ค

| 0 | 1 | 2 | 3 |
| --- | --- | --- | --- |
 ไฟล์:Ryan Gravenberch 2023.jpgคราเฟินแบร์คในลิเวอร์พูลปี 2023
ข้อมูลส่วนตัว
ชื่อเต็ม:  ไรอัน ฌีโร คราเฟินแบร์ค
วันเกิด:   (2002-05-16) 16 พฤษภาคม ค.ศ. 2002 (22 ปี)
สถานที่เกิด:  อัมสเตอร์ดัม เนเธอร์แลนด์
ส่วนสูง:  1.91 เมตร (6 ฟุต 3 นิ้ว)
ตำแหน่ง:  กองกลาง
ข้อมูลสโมสร
สโมสรปัจจุบัน:  ลิเวอร์พูล
หมายเลข:  38
สโมสรเยาวชน
2009–2010:  Zeeburgia
2010–2018:  อายักซ์
สโมสรอาชีพ*
| ปี |  ทีม |  ลงเล่น |  (ประตู) |
| 2018–2020 |  โยงอายักซ์ |  44 |  (8) |
| 2018–2022 |  อายักซ์ |  72 |  (7) |
| 2022–2023 |  ไบเอิร์นมิวนิก |  25 |  (0) |
| 2023– |  ลิเวอร์พูล |  36 |  (1) |
ทีมชาติ‡
| 2017–2018 |  เนเธอร์แลนด์ อายุไม่เกิน 16 ปี |  6 |  (1) |
| 2018 |  เนเธอร์แลนด์ อายุไม่เกิน 17 ปี |  4 |  (0) |
| 2018–2020 |  เนเธอร์แลนด์ อายุไม่เกิน 19 ปี |  8 |  (0) |
| 2020– |  เนเธอร์แลนด์ อายุไม่เกิน 21 ปี |  11 |  (1) |
| 2021– |  เนเธอร์แลนด์ |  11 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 17:24, 2 พฤศจิกายน ค.ศ. 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 27 มิถุนายน ค.ศ. 2023
ไรอัน จิโร่ กราเวนเบิร์ช (ดัตช์: Ryan Jiro Gravenberch; เกิด 16 พฤษภาคม ค.ศ. 2002) เป็นนักฟุตบอลชาวดัตช์ ปัจจุบันเล่นในตำแหน่งกองกลางมิดฟิลล์ให้แก่ลิเวอร์พูล สโมสรในพรีเมียร์ลีก และทีมชาติเนเธอร์แลนด์
สโมสรอาชีพ > ลิเวอร์พูล

ในวันที่ 5 ตุลาคม ค.ศ. 2023 ยูฟ่ายูโรปาลีก ฤดูกาล 2023–24 รอบแบ่งกลุ่ม กลุ่ม E คราเฟินแบร์คทำประตูแรกในสีเสื้อของลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ ยูนิยง แซงต์ กิลลุส 2-0 ต่อมา ในวันที่ 26 ตุลาคม ค.ศ. 2023 ยูฟ่ายูโรปาลีก รอบแบ่งกลุ่ม กลุ่ม E คราเฟินแบร์คทำประตู ในนัดที่ ลิเวอร์พูล เปิดสนามแอนฟีลด์เอาชนะ ตูลูซ 5-1 ต่อมา ในวันที่ 28 มกราคม ค.ศ. 2024 เอฟเอคัพ รอบ 4 คราเฟินแบร์คทำประตูในนัดที่ ลิเวอร์พูล เปิดสนามแอนฟีลด์เอาชนะ นอริชซิตี 5-2 ช่วยให้ ลิเวอร์พูล ผ่านเข้ารอบ 5 เอฟเอคัพ ได้สำเร็จ ต่อมา ในวันที่ 21 เมษายน ค.ศ. 2024 คราเฟินแบร์คทำประตูแรกในพรีเมียร์ลีก ฤดูกาล 2023–24 นัดที่ ลิเวอร์พูล เอาชนะ ฟูลัม ที่เครเวนคอตทิจ 3-1